Jewellery
ధర తగ్గిన పసిడి ధర
న్యూఢిల్లీ: మూడురోజులపాటు పెరిగిన పసిడిధరలు తాజాగా పదిగ్రాములకు 125 రూపాయలు తగ్గి 29,275 రూపాయలుగా ఉన్నాయి. గురువారం మార్కెట్లలో అంతర్జాతీయధోరణుల ప్రభావానికి బంగారంధరలు తగ్గాయి. వీటికితోడు స్థానిక రిటైలర్ల నుంచి కూడా కొనుగోళ్లు మందగించాయి. అదే దారిలో వెండిధరలు కూడా కొనసాగాయి. కిలో ఒక్కింటికి రూ.100తగ్గి రూ.42,500గా కొనసాగాయి. పారిశ్రామికయూనిట్లు, నాణేల తయారీదారుల నుంచి డిమాండ్‌ మందగించడమే మూలం.
విదేశాల్లో నెలకొన్న నీరసించిన ధోరణులు, స్థానిక జ్యుయెలర్ల నుంచి డిమాండ్‌ మందగిం చడం వంటివి బంగారంధరలు తగ్గడానికి కార ణం అయ్యాయని నిపుణుల అంచనా. అంతర్జా తీయంగా కూడా బంగారంధరలు 0.13శాతం దిగజారి ఔన్స్‌ ఒక్కింటికి 1253.30 డాలర్లుగా నిలిచాయి. వెండిధరలు కూడా 0.25శాతం తగ్గి18.22 డాలర్లుగా కొనసాగాయి. దేశరాజ ధాని పరిసర ప్రాంతాల బులియన్‌ మార్కెట్లలో 99.9 కేరట్లు, 99.5 కేరట్ల బంగారం 125 రూపాయలు తగ్గి 29,275 రూపాయలు, 29,125 రూపాయలుగా కొనసాగాయి. గడచిన మూడు రోజుల్లో రూ.340 పెరిగిన ధరలు ఒక్కసారిగా తగ్గింది. సవర్లలో చూస్తే ఎనిమిది గ్రాముల బంగారం ధరలు రూ.24,400లుగా నడిచింది. ఇక వెండిధరలు కిలోఒక్కింటికి రూ.100 తగ్గి రూ.42,500గా నడిచింది. వారంవారంపంపిణీకిందచూస్తే రూ.185తగ్గి రూ.42,240కుచేరింది. వెండినాణేలపరంగా చూస్తే ప్రతి వందనాణేల కొనుగోళ్లకు 71 వేలు, విక్రయాలకు 72 వేలు చొప్పున ధరలు నడిచాయి.